ગયા વર્ષે પ્રિયંકા ચોપરાની કરિયરમાં ઘણાં પરિવર્તન આવ્યાં. ‘મેરી કોમ’, ‘દિલ ધડકને દો’ અને ગયા વર્ષની સુપરહિટ ‘બાજીરાવ મસ્તાની’માં તેના રોલની ખૂબ પ્રશંસા થઇ. તેને હોલિવૂડ સિરીઝ ‘ક્વાંટિકો’ માટે પીપલ્સ ચોઇસ એવોર્ડ અને હાલમાં ભારત સરકાર દ્વારા પદ્મશ્રીથી સન્માનિત કરાઇ. પ્રિયંકા આ અંગે કહે છે કે હું મારી ભાવનાઓને શબ્દોમાં વ્યક્ત કરી શકતી નથી. હું વિચારું છું કે મારાં સપનાં સાચાં પડ્યાં છે. આ બધું મારી મહેનતનું જ પરિણામ છે.